
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
1.7. kārtību, kādā tiek novērtēta potenciālo operatoru atbilstība atļaujas saņemšanai saskaņā ar likuma "Par piesārņojumu" 32.16 panta pirmo daļu un 32.18 panta prasībām.
	Iebildums
Lūdzam svītrot noteikumu projekta 1.7. apakšpunktu, nedublējot noteikumu projekta 1.3. apakšpunktā minēto.
Piedāvātā redakcija
-
	Viesturs Blūmentāls (TM)

	2.
	Noteikumu projekts
7.1.1. informāciju par izmantoto biomasas frakcijas noteikšanas metodi un aprēķiniem, tai skaitā par paraugu ņemšanas un analīžu metodēm vai izmantotajām aplēses metodēm, kas atbilst regulas Nr. 2018/2066 39. pantā noteiktajam un II pielikuma 2.4. sadaļā definētajām prasībām par biomasas frakcijas pakāpēm;
	Iebildums
Vēršam uzmanību, ka attiecīgās regulas II pielikuma 2.4. sadaļā tostarp norādīts uz kompetentās iestādes vai Komisijas publicētajām vērtībām, tādēļ lūdzam izvērtēt un skaidrot minēto vērtību pieejamību nacionālajā ārējā normatīvajā aktā, nepieciešamības gadījumā precizējot šo noteikumu 7.1.1. apakšpunktu. Vienlaikus vēršam uzmanību, ka atbilstoši šīs regulas 39. panta 1. punktā minētajam biomasas frakcijas noteikšana ir kā alternatīva pieņemšanai, ka biomasas sastāvā nav, un noklusējuma biomasas frakciju 0 % apmērā piemērošanai. Attiecīgi aicinām izvērtēt, vai minētajā noteikumu projekta punktā nav attiecīgi jāprecizē, kādā gadījumā konkrētā informācija jāsniedz.
 
Piedāvātā redakcija
-
	Viesturs Blūmentāls (TM)

	3.
	Noteikumu projekts
7.1.2. ja biomasas frakciju nosaka ar laboratoriskajām analīzēm, informāciju par izmantoto analītisko metodi un tās atbilstību dienesta apstiprinātam standartam un tā analītiskajām metodēm. Ja analītiskā metode nav tehniski piemērojama vai rada nesamērīgas izmaksas, operators iesniedz pamatojumu alternatīvas aplēses metodes izmantošanai atbilstoši regulas Nr. 2018/2066 39. panta 2. punktam;
	Iebildums
Lūdzam skaidrot, kas ir domāts ar dienesta apstiprinātiem standartiem, kā arī skaidrot šo standartu pieejamību un saistošo spēku vai precizēt atsauci uz minētajiem standartiem. Vēršam uzmanību, ka atsauces uz standartiem normatīvajos aktos izdarāmas atbilstoši Standartizācijas likuma 13. panta prasībām un Ministru kabineta 2009.gada 3.februāra noteikumiem Nr.108 “Normatīvo aktu projektu sagatavošanas noteikumi”, proti, ja tiek izdarīta netieša atsauce uz standartiem, tad tiesību akta tekstā jāsniedz norāde uz piemērojamajiem standartiem kā iespējamo risinājumu tiesību akta prasību izpildei* vai alternatīvi izdarāma atsauce uz obligātajiem standartiem, bet šādā gadījumā noteikumu projektā šie standarti arī konkrēti jānorāda vai anotācijā jāskaidro, kādā normatīvajā aktā minētie standarti ir ietverti. Līdzīgi lūdzam skaidrojumu sniegt attiecībā uz dienesta analītiskajām metodēm vai precizēt atsauci, norādot ārējos normatīvos aktus, kur šīs metodes ir noteiktas.
Piedāvātā redakcija
-
	Viesturs Blūmentāls (TM)

	4.
	Noteikumu projekts
7.1.3. pierādījumus par attiecīgā kurināmā biomasas frakcijas atbilstību ilgtspējas un siltumnīcefekta gāzu emisiju ietaupījuma kritērijiem, kā noteikts regulas Nr. 2018/2066 38. panta 5. punktā. Šo kritēriju saturs un to pierādīšanas kārtība tiek īstenota saskaņā ar  Ministru kabineta 2022. gada 2. novembra noteikumiem Nr. 686 "Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem" (turpmāk - noteikumi Nr. 686).
	Iebildums
Lūdzam redakcionāli precizēt norādi uz kritēriju saturu un to pierādīšanas kārtības īstenošanu vai svītrot noteikumu projekta 7.1.3. apakšpunkta otro teikumu.
Piedāvātā redakcija
"7.1.3. pierādījumus par attiecīgā kurināmā biomasas frakcijas atbilstību ilgtspējas un siltumnīcefekta gāzu emisiju ietaupījuma kritērijiem, kā noteikts regulas Nr. 2018/2066 38. panta 5. punktā. Atbilstību pierāda saskaņā ar Ministru kabineta 2022. gada 2. novembra noteikumiem Nr. 686 "Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem" (turpmāk - noteikumi Nr. 686) un regulas Nr. 2018/2066 38. panta 5. punktu"
	Viesturs Blūmentāls (TM)

	5.
	Noteikumu projekts
7.5. informāciju, kas pamato zemākā sadegšanas siltuma un emisijas faktoru noteikšanas metodi un izmantotās zemākā sadegšanas siltuma vērtības, ja operators izmanto kurināmo, kas nav komerciālais standarta kurināmais regulas Nr. 2018/2066 3. panta 32. punkta izpratnē, un pierādījumus par 1 % novirzes robežas ievērošanu saskaņā ar regulas Nr. 2018/2066 31. panta 4. punktu.
	Iebildums
Vēršam uzmanību, ka atļauju noteikt kurināmā zemāko siltumspēju un emisijas faktorus, izmantojot tās pašas pakāpes, kas prasītas komerciālajai standartdegvielai, kompetentā iestāde atbilstoši attiecīgajai regulas vienībai var sniegt, ja operators iesniedz attiecīgu iesniegumu, t.i., ne visos gadījumos, turklāt normā minētie pierādījumi atbilstoši regulai jāsniedz vismaz ik pēc trim gadiem, nevis vienreiz, iesniedzot noteikumu projekta 4. punktā ietverto iesniegumu, tādēļ lūdzam atbilstoši precizēt noteikumu projektu.
Piedāvātā redakcija
-
	Viesturs Blūmentāls (TM)

	6.
	Noteikumu projekts
9.1. uz aprēķiniem balstīta metodoloģija ļauj noteikt emisijas no avotu plūsmām, pamatojoties uz darbības datiem, kas iegūti, izmantojot mērīšanas sistēmas, ar laboratoriskām analīzēm noteiktos papildu parametrus vai standartlielumus;
	Iebildums
Lūdzam izvērtēt un svītrot noteikumu projekta 9.1., 9.2. un 9.3. apakšpunktu, nedublējot attiecīgās regulas 21. panta 1. punktā ietverto regulējumu. Vēršam uzmanību, ka saskaņā ar Līguma par Eiropas Savienības darbību 288. panta otro daļu "regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs." Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā. Līdzīgi lūdzam izvērtēt un svītrot noteikumu projekta 11. punktu un citas vienības, ja attiecināms.
Piedāvātā redakcija
-
	Viesturs Blūmentāls (TM)

	7.
	Noteikumu projekts
10. Dienests atļauj operatoram apvienot uz aprēķiniem balstītās metodoloģijas standarta metodi, masas bilances metodi un uz mērījumiem balstīto metodoloģiju dažādiem emisiju avotiem un avotu plūsmām no vienas iekārtas, ja pēc šādas apvienošanas nerodas neuzskaitītas emisijas vai dubulta emisiju uzskaite.
	Iebildums
Lūdzam izvērtēt un skaidrot, vai normā norādītā dienesta atļauja apvienot tiek izsniegta atsevišķi no šo noteikumu 4. punktā minētās atļaujas, vai precizēt normu, paredzot, ka operators var apvienot attiecīgo metodi un metodoloģiju.
Piedāvātā redakcija
-
	Viesturs Blūmentāls (TM)

	8.
	Noteikumu projekts
11. Ja operators neizvēlas uz mērījumiem balstīto metodoloģiju, tas savas iekārtas darbībai piemēro uz aprēķiniem balstītu metodoloģiju, kas norādīta regulas Nr.  2018/2066 IV pielikumā, izņemot gadījumu, ja operators atļaujas iesniegumā dienestam pietiekami pamato, ka šīs metodoloģijas izmantošana nav tehniski iespējama, rada nesamērīgas izmaksas vai cita metodoloģija nodrošina augstāku vispārējo emisiju datu pareizību.
	Iebildums
Lūdzam izvērtēt un noteikumu projekta 11. punktā norādīt arī uz gadījumiem, kad piemēro regulas IV pielikumā minēto metodoloģiju, ņemot vērā, ka no attiecīgās regulas vienības neizriet, ka IV  pielikumā minēto metodoloģiju piemēro visos gadījumos, kā alternatīvu uz mērījumiem balstītai metodoloģijai, bet gan IV pielikumā izklāstīto nozarēm specifisko prasību dēļ. 
Piedāvātā redakcija
-
	Viesturs Blūmentāls (TM)

	9.
	Noteikumu projekts
19. Ja operators atļaujas iesniegumā vai tā pielikumos iekļautajai informācijai ir piešķīris komercnoslēpuma statusu, operators šo informāciju iesniedz atsevišķi, pievienojot attiecīgu norādi par komercnoslēpuma statusa piešķiršanu.
	Iebildums
Lūdzam izvērtēt un precizēt vai svītrot normu, nedublējot Komercnoslēpuma aizsardzības likuma 6. panta pirmajā daļā noteikto. Līdzīgi lūdzam izvērtēt un precizēt vai svītrot citas noteikumu projekta vienības, piemēram, 86. punktu.
Piedāvātā redakcija
-
	Viesturs Blūmentāls (TM)

	10.
	Noteikumu projekts
20. Vienlaikus ar atļaujas iesniegumu operators iesniedz iesniegumu par nepieciešamajiem grozījumiem atļaujā A vai B kategorijas piesārņojošas darbības veikšanai vai par izmaiņām C kategorijas piesārņojošā darbībā vai iesniedz iesniegumu atļaujas saņemšanai A vai B kategorijas piesārņojošai darbībai, vai paziņo par C kategorijas piesārņojošas darbības veikšanu šādos gadījumos:
	Iebildums
Aicinām izvērtēt, vai konkrētais regulējums nav ietverams tieši normatīvajos aktos, kuri nosaka atļauju izsniegšanu piesārņojošas darbības veikšanai, nepieciešamības gadījumā svītrojot noteikumu projekta 20., 21., . Alternatīvi aicinām attiecīgās normas redakcionāli precizēt.
Piedāvātā redakcija
"Atļaujas iesniegumu operators iesniedz vienlaikus ar iesniegumu par nepieciešamajiem grozījumiem atļaujā A vai B kategorijas piesārņojošas darbības veikšanai vai par izmaiņām C kategorijas piesārņojošā darbībā vai iesniedz iesniegumu atļaujas saņemšanai A vai B kategorijas piesārņojošai darbībai, vai paziņo par C kategorijas piesārņojošas darbības veikšanu šādos gadījumos"
	Viesturs Blūmentāls (TM)

	11.
	Noteikumu projekts
21. Ja operators nav ievērojis šo noteikumu 20. punktā minētos nosacījumus, dienests 10 darbdienu laikā pieņem lēmumu par atļaujas A vai B kategorijas piesārņojošas darbības veikšanai izsniegšanas vai pārskatīšanas procedūras uzsākšanu un informē par to attiecīgo operatoru.
	Iebildums
Lūdzam norādīt atskaites punktu 10 darbdienu termiņa aprēķināšanai, tādējādi nodrošinot nepārprotamu attiecīgās normas izteiksmi.
Piedāvātā redakcija
-
	Viesturs Blūmentāls (TM)

	12.
	Noteikumu projekts
33. Regulas Nr. 2018/2066 69. panta 2. un 3. punktā noteikto informāciju operators dienestā iesniedz šādos termiņos:
	Iebildums
Lūdzam iespēju robežās izvairīties no regulas prasību pārrakstīšanas, tā vietā 33. punktā norādot, ka attiecīgā informācija (to identificējot) iesniedzama attiecīgajā regulas vienībā norādītajos termiņos.
Piedāvātā redakcija
-
	Viesturs Blūmentāls (TM)

	13.
	Noteikumu projekts
35. Šo noteikumu 34. punktā minēto informāciju dienests izvērtē 25 darbdienu laikā un pieņem bez iebildumiem, ja atzīst to par pamatotu, vai informē operatoru par nepieciešamajiem grozījumiem, nosakot termiņu, līdz kuram operatoram tie ir jāveic.
	Iebildums
Lūdzam papildināt ar atskaites punktu 25 darbdienu aprēķināšanai, tādējādi nodrošinot attiecīgās normas nepārprotamu izteiksmi. Līdzīgi aicinām precizēt noteikumu projekta 27., 39., 47., 51., 92. punktu un citas vienības līdzīgos gadījumos.
Piedāvātā redakcija
-
	Viesturs Blūmentāls (TM)

	14.
	Noteikumu projekts
36.4. ja mainītie emisiju aprēķina faktori nodrošinās emisiju noteikšanu ar lielāku precizitāti.
	Iebildums
Lūdzam noteikumu projekta anotācijā pamatot noteikumu projekta 36.4. apakšpunktā paredzēto pienākumu, ņemot vērā, ka pretēji pārējiem pamatiem grozījumu veikšanai iekārtas monitoringa plānā pirmšķietami minētajā apakšpunktā paredzētais pamats neizriet no Eiropas Savienības tiesību aktiem. Alternatīvi lūdzam svītrot noteikumu projekta 36.4. apakšpunktu.
Piedāvātā redakcija
-
	Viesturs Blūmentāls (TM)

	15.
	Noteikumu projekts
46. Ja operators, kurš saskaņā ar izsniegto atļauju emisiju monitoringam izmanto vienkāršotu monitoringa plānu, pārsniedz regulas Nr. 2018/2066 47. panta 2. punktā noteiktās robežvērtības, operators kopā ar šo noteikumu 55. punktā minēto emisiju ziņojumu iesniedz dienestā pamatojumu, saskaņā ar kuru attiecīgās robežvērtības pēdējo piecu ziņošanas gadu laikā nav tikušas pārsniegtas un tās netiks pārsniegtas, sākot no nākamā ziņošanas gada un turpmāk.
	Iebildums
Lūdzam iespēju robežās izvairīties no regulas prasību pārrakstīšanas, tā vietā normā pēc vārda "iesniedz" atsaucoties uz minētās regulas 47. panta 8. punkta pirmajā daļā minēto informāciju un, ja attiecināms - 47. panta 8. punkta trešajā daļā minēto pamatojumu.
Piedāvātā redakcija
-
	Viesturs Blūmentāls (TM)

	16.
	Noteikumu projekts
47. Dienests 20 darbdienu laikā izvērtē šo noteikumu 46. punktā minēto pamatojumu un pieņem lēmumu atļaut operatoram arī turpmāk izmantot vienkāršotu monitoringa plānu vai pieņem lēmumu neapstiprināt iesniegto pamatojumu, uzdodot operatoram izstrādāt jaunus priekšlikumus monitoringa plānam.
	Iebildums
Lūdzam precizēt noteikumu projekta 47. un 51. punktu, jo 20 darbdienu termiņš atsevišķos mēnešos var pārsniegt Administratīvā procesa likumā noteikto viena mēneša termiņu, kurā iestādei jāpieņem administratīvais akts.
Piedāvātā redakcija
-
	Ilona Lulberga (TM)

	17.
	Noteikumu projekts
48. Dienests ne retāk kā reizi piecos gados pārskata operatoriem izsniegtās atļaujas. Ja pēc pārbaudes dienests pieņem lēmumu par nepieciešamību veikt grozījumus atļaujā, tas 15 darbdienu laikā pēc lēmuma pieņemšanas par to rakstiski informē operatoru.
	Iebildums
Lēmums par to, ka nepieciešami grozījumi atļaujā, tiek pieņemts administratīvā procesa ietvaros, līdz ar to atbilstoši Administratīvā procesa likuma 70. panta otrajai daļai šādu lēmumu operatoram paziņo.
Piedāvātā redakcija
-
	Ilona Lulberga (TM)

	18.
	Noteikumu projekts
52.5. operatoram izsniegtā A vai B kategorijas piesārņojošas darbības atļauja ir atcelta saskaņā ar likumu vai saskaņā ar normatīvajiem aktiem par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, vai operatoram izsniegtā A vai B kategorijas piesārņojošas darbības atļauja saskaņā ar Administratīvā procesa likumu ir zaudējusi spēku;
	Iebildums
Lūdzam pārskatīt un precizēt noteikumu projekta 52.5. apakšpunkta normu, ņemot vērā Administratīvā procesa likuma 70. panta trešajā daļā noteikto, proti, administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu. Piemēram, ja administratīvais akts ir izpildīts, tas zaudē spēku un to vairs nevar atcelt.
 
Piedāvātā redakcija
-
	Ilona Lulberga (TM)

	19.
	Noteikumu projekts
58. Operators darbības un emisijas monitoringa rezultātus norāda darbības līmeņa ziņojumā. Darbības līmeņa ziņojumu sagatavo, ietverot informāciju, kas iekļauta darbības līmeņa ziņojuma iesniegšanai izstrādātajās Eiropas Komisijas publicētajās elektroniskajās veidnēs un ņemot vērā Eiropas Komisijas 2019. gada 31. oktobra Īstenošanas regulas (ES) 2019/1842, ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām (turpmāk – regula Nr. 2019/1842), 3. panta otrajā daļā noteikto darbības līmeņa minimālo saturu.
	Iebildums
Lūdzam skaidrot Eiropas Komisijas publicēto elektronisko veidņu pieejamību un saistošo spēku attiecībā uz operatoriem (proti, vai tās ietvertas regulās), nepieciešamības gadījumā svītrojot noteikumu projektā ietvertās atsauces uz minēto veidni, pamatojoties uz Ministru kabineta 2009. gada 3. februāra noteikumi Nr. 108 "Normatīvo aktu projektu sagatavošanas noteikumi" 131. punktu, nodrošinot šīs veidnes pārņemšanu. Līdzīgi lūdzam skaidrot un nepieciešamības gadījumā svītrot noteikumu projekta 77. punktā ietverto atsauci uz Latvijas Nacionālā akreditācijas biroja noteikumiem un rekomendācijām.
Piedāvātā redakcija
-
	Viesturs Blūmentāls (TM)

	20.
	Noteikumu projekts
61.5. verificētājs pārzina normatīvajos aktos noteiktās prasības attiecībā uz verificējamām darbībām un informācijas sagatavošanas procedūru attiecībā uz katru emisijas avotu iekārtā, īpaši attiecībā uz datu apkopošanu, mērīšanu, aprēķiniem un ziņojuma sniegšanu;
	Iebildums
Lūdzam papildināt, atbilstoši juridiskās tehnikas prasībām norādot konkrētu normatīvo aktu jomu.
Piedāvātā redakcija
-
	Viesturs Blūmentāls (TM)

	21.
	Noteikumu projekts
73. Verificētājs verifikācijas ziņojumā norāda tā atbilstību šādiem principiem – pilnīgums, konsekvence, pārredzamība, pareizība, izmaksu lietderība un ticamība – un sniedz apmierinošu verifikācijas atzinumu (verificē operatora sagatavoto emisiju ziņojumu), ja:
	Iebildums
Lūdzam noteikumu projekta 73. punktā pieturzīmi iekavas aizstāt ar pieturzīmi domuzīme vai iekavas, jo iekavās ietvertais teksts ir būtisks tiesību normas piemērošanā. Norādām, ka iekavās ietvertie skaidrojumi un precizējumi var padarīt tiesību aktu neskaidru un var sašaurināt vai paplašināt tiesību normas tvērumu.
 
Piedāvātā redakcija
-
	Viesturs Blūmentāls (TM)

	22.
	Noteikumu projekts
83. Latvijas Nacionālais akreditācijas birojs normatīvajos aktos par atbilstības novērtēšanas institūciju novērtēšanu, akreditāciju un uzraudzību noteiktajā kārtībā pieņem lēmumu par verificētāja akreditācijas atcelšanu, apturēšanu vai akreditācijas jomas samazināšanu šādos gadījumos:
	Iebildums
Lūdzam precizēt noteikumu projekta regulējumu, paredzot kurā gadījumā verificētāja akreditāciju aptur, kurā atceļ un kurā - samazina akreditācijas jomas.
Piedāvātā redakcija
-
	Ilona Lulberga (TM)

	23.
	Noteikumu projekts
83.3. izvērtējot šo noteikumu 82. punktā minēto sūdzību, konstatēts, ka verificētājs ir nopietni pārkāpis vai atkārtoti nav ievērojis regulas Nr. 2018/2067 prasības;
	Iebildums
Vēršam uzmanību, ka noteikumu projekta 83.3. apakšpunktā minētais pamats (pirmšķietami arī 83.1. un 83.2. apakšpunktā minētie pamati) izriet no attiecīgās regulas 54. panta 2. un 3. punkta, kur katrs no abiem punktiem paredz pamatu attiecīgi akreditācijas apturēšanai vai akreditācijas jomas samazināšanai, vai atcelšanai tādēļ lūdzam izvērtēt un noteikumu projektā atsaukties vienīgi uz minētajiem punktiem, izvairoties no dublēšanas. Norādām, ka no noteikumu projekta arī neizriet, kādēļ vienā gadījumā attiecīgs lēmums pieņemams nopietna regulas pārkāpuma vai atkārtota pārkāpuma gadījumā, citā gadījumā būtiska pārkāpuma, bet vēl citā pietiek ar jebkura regulas noteikuma neievērošanu, tādēļ nepieciešams izvērtēt un attiecīgi precizēt.
Piedāvātā redakcija
-
	Viesturs Blūmentāls (TM)

	24.
	Noteikumu projekts
84. Šo noteikumu 83. punktā minēto lēmumu par verificētāja akreditācijas atsaukšanu, apturēšanu vai akreditācijas jomas samazināšanu Latvijas Nacionālais akreditācijas birojs nosūta lēmuma adresātam un informāciju par lēmuma pieņemšanu publicē savā tīmekļvietnē.
	Iebildums
Lūdzam precizēt noteikumu projekta 84. punktu atbilstoši Administratīvā procesa likuma 70. panta otrajā daļā noteiktajam, ka administratīvo aktu adresātam paziņo, nevis nosūta.
Piedāvātā redakcija
-
	Ilona Lulberga (TM)

	25.
	Noteikumu projekts
85. Latvijas Nacionālais akreditācijas birojs atjauno tā verificētāja akreditāciju, kura apturēta saskaņā ar šo noteikumu 83. punktā minēto lēmumu, ja:
	Iebildums
Vēršam uzmanību, ka Līguma par Eiropas Savienības darbību 288. pants satur tai skaitā aizliegumu pārrakstīt un interpretēt regulu normas dalībvalstu nacionālajos tiesību aktos. Vienlaikus Eiropas Savienības Tiesa ir atzinusi, ka, gadījumos, ja regula prasa tās piemērošanai nepieciešamu nacionālā tiesību akta pieņemšanu, izņēmuma gadījumos tomēr var tikt pieļauta regulu teksta daļu inkorporēšana nacionālajos tiesību aktos. Šāds gadījums var tikt pamatots vienīgi ar indivīdu interesēm saņemt tiem adresētu saskaņotu un labi uztveramu tiesību aktu, un regulu tiešā piemērojamība nepieļauj citus izņēmumu. Ievērojot minēto, ja noteikumu projekta 32., 85. punktā u.c. līdzīgos gadījumos, nolūkā nodrošināt saskaņotu un labi uztveramu tiesību aktu ,nepieciešams izņēmuma kārtā inkorporēt daļu no attiecīgo regulu prasībām, lūdzam noteikumu projekta anotācijā sniegt tam attiecīgu pamatojumu.
Piedāvātā redakcija
-
	Viesturs Blūmentāls (TM)

	26.
	Noteikumu projekts
86. Operators katru gadu līdz 15. martam dienestā iesniedz šo noteikumu 55. punktā minēto emisiju ziņojumu un 58. punktā minēto darbības līmeņa ziņojumu un atbilstošus verifikācijas ziņojumus, un šo noteikumu 56. punktā minēto informāciju un to pamatojošu dokumentāciju  un atbilstošu verifikācijas ziņojumu, norādot kura ziņojumos iekļautā informācija ir klasificējama kā komercnoslēpums.
	Iebildums
Lūdzam pārskatīt noteikumu projektu, nedublējot likumā "Par piesārņojumu" ietverto tiesisko regulējumu. Tostarp lūdzam noteikumu projekta 86. un 87. punktā nedublēt minētā likuma 32.21 panta septītajā daļā ietverto regulējumu, attiecīgi precizējot noteikumu projektu.
Piedāvātā redakcija
-
	Viesturs Blūmentāls (TM)

	27.
	Noteikumu projekts
88. Ja operators izbeidz darbību, šo noteikumu 87. punktā minēto ziņojumu iesniegšanu nodrošina operatora administrators vai likvidators.
	Iebildums
Lūdzam izvērtēt un svītrot noteikumu projekta 88. punktu, nedublējot normatīvos aktus, kas noteic maksātnespējas administratora un likvidatora kompetenci. Papildus lūdzam izvērtēt, vai noteikumu projekta 87. punkts nav papildināms, jo kontekstā ar 88. punktā minēto, no 87. punkta neizriet apstākļi, kādos ziņojuma iesniegšana būtu jānodrošina administratoram.
Piedāvātā redakcija
-
	Viesturs Blūmentāls (TM)

	28.
	Noteikumu projekts
90.1.1. darbības līmeņa ziņojums un tā verifikācijas ziņojums ir iesniegts šajos noteikumos noteiktajos termiņos un šo noteikumu 3. punktā noteiktajā formātā;
	Iebildums
Vēršam uzmanību, ka noteikumu projektā nav atrodams regulējums, ka darbības līmeņa ziņojums un tā verifikācijas ziņojums ir iesniedzami 3. punktā noteiktajā formātā bet 72. punktā norādīts uz iesniegšanu ETS informācijas sistēmā, tādēļ lūdzam precizēt noteikumu projekta 90.1.1. apakšpunktu, novēršot pretrunas un nodrošinot juridiskās tehnikas prasībām atbilstošu tiesisko regulējumu.
Piedāvātā redakcija
-
	Viesturs Blūmentāls (TM)

	29.
	Noteikumu projekts
91.3. izvērtē operatora iesniegtā emisijas ziņojuma un darbības līmeņa ziņojuma un to verifikācijas ziņojuma neapstiprināšanu, norādot visas konstatētās neatbilstības, un 2 darbdienu laikā rakstiski informē par to operatoru saskaņā ar Administratīvā procesa likuma 70. panta otro daļu.
	Iebildums
Lūdzam redakcionāli precizēt lēmuma priekšmetu "izvērtē operatora iesniegtā emisijas ziņojuma un darbības līmeņa ziņojuma un to verifikācijas ziņojuma neapstiprināšanu", norādot, piemēram, ka attiecīgos ziņojumus neapstiprina. Vienlaikus vēršam uzmanību, ka atbilstoši likumam "Par piesārņojumu" 32.21 devītajai daļai ziņojumu neapstiprina vai noraida, tādēļ nepieciešams atbilstoši precizēt noteikumu projektu vai nodrošināt grozījumu veikšana minētajā likumā.
Kā arī lūdzam precizēt normu, nodrošinot, ka ir nepārprotami skaidrs, kādos gadījumos piemērojams 91.3. apakšpunkts, bet kādos - 93. punkts, ņemot vērā, ka abi minētie punkti paredz atšķirīgas tiesiskās sekas neatbilstību konstatēšanas gadījumos.
Piedāvātā redakcija
-
	Viesturs Blūmentāls (TM)

	30.
	Noteikumu projekts
91.3. izvērtē operatora iesniegtā emisijas ziņojuma un darbības līmeņa ziņojuma un to verifikācijas ziņojuma neapstiprināšanu, norādot visas konstatētās neatbilstības, un 2 darbdienu laikā rakstiski informē par to operatoru saskaņā ar Administratīvā procesa likuma 70. panta otro daļu.
	Iebildums
Lūdzam precizēt noteikumu projekta 91.3. apakšpunktu, ņemot vērā, ka atbilstoši Administratīvā procesa likuma 70. panta otrajai daļai administratīvo aktu paziņo adresātam, nevis informē par to.
Piedāvātā redakcija
-
	Ilona Lulberga (TM)

	31.
	Noteikumu projekts
4. Operatora pienākumu nepildīšana
	Iebildums
Lūdzam sniegt pamatotu skaidrojumu, no kuras konkrēti normas (vai normām) izriet pilnvarojums noteikumu projekta 4. nodaļā ietvertā regulējuma noteikšanai. Ja attiecīgu skaidrojumu nav iespējams sniegt, lūdzam svītrot minēto regulējumu.
Piedāvātā redakcija
-
	Viesturs Blūmentāls (TM)

	32.
	Noteikumu projekts
99. Dienests saskaņā ar šo noteikumu 97. punktu aprēķinātās operatora emisijas izmanto, lai noteiktu likuma 32.30 panta trešajā daļā noteikto maksājumu.
	Iebildums
Lūdzam svītrot noteikumu projekta 99. punktu, nedublējot noteikumu projekta 97. punktā ietverto regulējumu vai precizēt atsauci uz 97. punktu.
Piedāvātā redakcija
-
	Viesturs Blūmentāls (TM)

	33.
	Noteikumu projekts
108. Operators pirms reģistrēšanās ETS informācijas sistēmā iesniedz dienestā iesniegumu par šīs sistēmas lietošanu, izmantojot ministrijas tīmekļvietnē pieejamo iesnieguma veidlapu.
	Iebildums
Lūdzam izvērtēt un atbilstoši precizēt noteikumu projekta 108. un 109. punktu, ņemot vērā, ka tīmekļvietnē pieejamai veidlapai nav juridiski saistoša spēka.
Piedāvātā redakcija
"108. Operators pirms reģistrēšanās ETS informācijas sistēmā iesniedz dienestā iesniegumu par šīs sistēmas lietošanu. Ministrija tīmekļvietnē publicē iesnieguma veidlapu".
	Viesturs Blūmentāls (TM)

	34.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Lūdzam anotācijas 5. sadaļā skaidrot arī:
1) Komisijas 2018. gada 19. decembra Īstenošanas regulas (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012, ar grozījumiem (turpmāk - regula Nr. 2018/2066), prasību ieviešanu noteikumu projektā, tostarp iemeslus minētās regulas 20. panta 3. punkta otrajā daļā, 21. panta 2. punktā, 28. panta 3. punktā, 33. panta 2. punktā, 35. panta 2. punktā, 37. panta 1. punkta otrajā daļā, 47. panta 1. punkta pirmajā daļā, 69. panta 1. punkta trešajā daļā un 4. punkta otrajā daļā ietvertās rīcības brīvības izmantošanai vai neizmantošanai noteikumu projektā;
2) Eiropas Komisijas 2018. gada 19. decembra Īstenošanas regulas (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK prasību ieviešanu noteikumu projektā, tostarp pamatojumu minētās regulas 34.a panta 4. punkta pirmajā daļā,  69. panta 1. punktā paredzētās rīcības brīvības izmantošanai vai neizmantošanai;
3) Eiropas Komisijas 2018. gada 19. decembra Deleģētās regulas (ES) 2019/331, ar kuru nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu, ieviešanu noteikumu projektā, tostarp skaidrot pamatojumu minētās regulas 8. panta 4. punktā paredzētās rīcības brīvības izmantošanai vai neizmantošanai;
4) Eiropas Komisijas 2019. gada 31. oktobra Īstenošanas regulas (ES) 2019/1842, ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām, ieviešanu noteikumu projektā, tostarp skaidrot šīs regulas 3. panta 2. punkta otrajā daļā, 3. punkta pirmajā teikumā, 3. punkta sestajā daļā ietvertās rīcības brīvības izmantošanu vai neizmantošanu noteikumu projektā;
5) Eiropas Parlamenta un Padomes 2003.gada 13.oktobra Direktīvas 2003/87/EK, ar kuru nosaka siltumnīcefekta gāzu emisijas kvotu tirdzniecības sistēmas izveidi Kopienā un groza Padomes Direktīvu 96/61/EK, 6. panta 1. punkta otrās daļas, 15. a panta, un 18. panta pārņemšanu noteikumu projektā. Aicinām arī skaidrot, vai 15. panta pirmā daļa nav pārņemta pamatā noteikumu projekta 3.4. apakšnodaļā, bet 15. panta otrā daļa - likuma "Par piesārņojumu" 32.21 panta devītajā daļā. Papildus aicinām 5.4. apakšsadaļas 1. tabulā detalizētāk skaidrot, kā pārņemtas direktīvas IV pielikuma prasības, jo, piemēram, no noteikumu projekta 7.1. un 7.2. apakšpunkta neizriet vispārējs regulējums, ka emisiju monitoringu veic vai nu pēc aprēķiniem, vai mērījumiem; no noteikumu projekta pirmšķietami neizriet A daļas nodaļa "Aprēķināšana" trešās daļas regulējums par emisiju koeficientiem, nav arī skaidrs, kā nodaļa "Ziņošana par emisiju" pārņemta norādītajās vienībās, kas neparedz detalizētu informāciju, ko norāda ziņojumā par iekārtu utt. Kā arī aicinām skaidrot pamatojumu minētās direktīvas 8. panta 1. punkta otrajā teikumā ietvertās rīcības brīvības izmantošanai vai neizmantošanai noteikumu projektā.
Piedāvātā redakcija
-
	Viesturs Blūmentāls (TM)

	35.
	Noteikumu projekts
 Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā
	Priekšlikums
Aicinām precizēt noteikumu projekta nosaukumu atbilstoši juridiskās tehnikas prasībām.
Piedāvātā redakcija
"Stacionāro tehnoloģisko iekārtu dalības noteikumi Eiropas Savienības emisijas kvotu tirdzniecības sistēmā"
	Viesturs Blūmentāls (TM)

	36.
	Noteikumu projekts
 Izdoti saskaņā ar likuma "Par piesārņojumu " 32.18 panta septīto daļu,  32.21 panta desmitās daļas 1., 2. un 6. punktu un likuma "Par atbilstības novērtēšanu" 7. panta pirmo daļu
	Priekšlikums
Lūdzam izvērtēt un papildināt noteikumu projekta 1. punktu, rakstot arī likuma "Par atbilstības novērtēšanu" 7. panta pirmajā daļā ietverto pilnvarojumu. Vienlaikus vēršam uzmanību, ka atbilstoši juridiskās tehnikas prasībām, ja likumos ir gan vispārīgs, gan speciāls pilnvarojums Ministru kabinetam, noteikumos ietver norādi uz speciālo pilnvarojumu. Attiecīgi, ja faktiski likumā "Par piesārņojumu" norādītais pilnvarojums ir speciālais iepretim likuma "Par atbilstības novērtēšanu" 7. panta pirmajā daļā minētajam, lūdzam norādē uz noteikumu izdošanas pamatu svītrot atsauci uz likuma "Par atbilstības novērtēšanu" 7. panta pirmo daļu.
Piedāvātā redakcija
-
	Viesturs Blūmentāls (TM)

	37.
	Noteikumu projekts
2. Noteikumi attiecas uz stacionārajām tehnoloģiskajām iekārtām, kurās tiek veikta kāda no likuma 2. pielikuma I. sadaļā minētajām darbībām, kā arī uz stacionārajām tehnoloģiskajām iekārtām, kas atbilst likuma 32.16 panta septītajai daļai (turpmāk – iekārta) un saistītām darbībām, kas ietilpst iekārtu robežās.
	Priekšlikums
Atbilstoši juridiskās tehnikas prasībām lūdzam noteikumu projektā atrunāt saīsinājumu "likums" (likums "Par piesārņojumu"). Līdzīgi lūdzam atrunāt saīsinājumu "atļauja".
Piedāvātā redakcija
-
	Viesturs Blūmentāls (TM)

	38.
	Noteikumu projekts
3. Operators šo noteikumu 4.,  36. un 50. punktā minēto iesniegumus par atļaujas izdošanu, tās grozījumiem un atcelšanu iesniedz saskaņā ar Administratīvā procesa likuma 56. panta pirmo daļu.
	Priekšlikums
Lūdzam izvērtēt un lietot likumā "Par piesārņojumu" izmantoto terminoloģiju un norādīt uz potenciālajiem operatoriem, kur tas noteikumu projektā attiecināms.
Piedāvātā redakcija
-
	Viesturs Blūmentāls (TM)

	39.
	Noteikumu projekts
4.2. procedūru aprakstus saskaņā ar Komisijas 2018. gada 19. decembra Īstenošanas regulu (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012, ar grozījumiem, (turpmāk – regula Nr. 2018/2066) I pielikuma 1. sadaļu.
	Priekšlikums
Lūdzam tehniski precizēt attiecīgās regulas nosaukumu (Komisijas 2018. gada 19. decembra Īstenošanas regula (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012).
Piedāvātā redakcija
-
	Viesturs Blūmentāls (TM)

	40.
	Noteikumu projekts
7.2. ja operators izmanto atkritumus Atkritumu likuma izpratnē vai atkritumu kurināmo vai jauktu kurināmo ar biomasas (biogēno) frakciju un attiecīgā plūsma tiek tieši sadedzināta Eiropas Savienības emisijas kvotu tirdzniecības sistēmā iekļautā stacionārajā iekārtā, operators biomasas frakcijas noteikšanas, un ilgtspējas un siltumnīcefekta gāzu emisiju ietaupījuma kritēriju piemērošanas procedūras aprakstā var norādīt, ka atsevišķs siltumnīcefekta gāzu emisiju ietaupījuma aprēķins plūsmai nav attiecināms. Dienests atzīt šādu atvieglojumu, ja izpildās šādi nosacījumi:
	Priekšlikums
Aicinām izvērtēt un svītrot iekavās ietverto norādi, ka frakcija ir biogēna, kas noteikumu projektā nav lietota konsekventi. Norādām, ka atbilstoši juridiskās tehnikas prasībām normatīvajā aktā nelieto sinonīmus un vienu lietu konsekventi sauc vienā un tajā pašā vārdā.
Piedāvātā redakcija
-
	Viesturs Blūmentāls (TM)

	41.
	Noteikumu projekts
8. Lai izstrādātu atļaujas iesniegumā norādāmos priekšlikumus monitoringa veikšanas nosacījumiem, operators atbilstoši regulai Nr. 2018/2066 nosaka iekārtas kategoriju, avota plūsmu kategorijas (ja piemērojams) un monitoringa robežas.
	Priekšlikums
Lūdzam izvērtēt un norādīt konkrētas attiecīgās regulas vienības, tādējādi atvieglojot noteikumu projekta piemērošanu praksē.
Piedāvātā redakcija
-
	Viesturs Blūmentāls (TM)

	42.
	Noteikumu projekts
18. Dienests 10 darbdienu laikā pēc atļaujas iesnieguma saņemšanas izvērtē un rakstiski informē operatoru par nepieciešamo papildu informāciju, ja atļaujas iesniegumā nav norādīta visa vides aizsardzību regulējošajos normatīvajos aktos noteiktā informācija, vai papildu dokumentiem, ja atļaujas iesniegumam nav pievienoti visi attiecīgie apraksti vai pielikumi vai nav pievienoti informāciju pamatojoši dokumenti.
	Priekšlikums
Vēršam uzmanību, ka atļaujas iesniegumā  informāciju norāda atbilstoši noteikumu projekta 4. punktam un I pielikumam, tādēļ lūdzam izvērtēt un attiecīgi precizēt vai papildināt atsauci uz normatīvajiem aktiem.
Piedāvātā redakcija
-
	Viesturs Blūmentāls (TM)

	43.
	Noteikumu projekts
25.2. ministrijai;
	Priekšlikums
Tiesiskās noteiktības nolūkā lūdzam norādīt, kādai ministrijai iesniegumu nosūta.
Piedāvātā redakcija
-
	Viesturs Blūmentāls (TM)

	44.
	Noteikumu projekts
26. Dienests divu darbdienu laikā pēc priekšlikumu saņemšanas informē par tiem operatoru, norādot termiņu, kas nav mazāks par piecām darbdienām, līdz kuram operatoram jāsniedz skaidrojums par saņemtajiem priekšlikumiem.
	Priekšlikums
Aicinām norādīt, vai norma attiecas uz brīdi, kad saņemti visi priekšlikumi, kas iesniegti noteiktajā termiņā, lai izslēgtu interpretācijas iespējas.
Piedāvātā redakcija
-
	Viesturs Blūmentāls (TM)

	45.
	Noteikumu projekts
34. Ja šo noteikumu 72. punktā minētajā verifikācijas ziņojumā saskaņā ar Eiropas Komisijas 2018. gada 19. decembra Īstenošanas regulas (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2018/2067) 27., 29. un 30. punktu ir norādīti uzlabojumu ieteikumi vai nenovērstās nebūtiskās neatbilstības, operators līdz tā paša gada 30. jūnijam:
	Priekšlikums
Aicinām tehniski precizēt, atsauces uz punktiem vietā norādot uz attiecīgās regulas pantiem.
Piedāvātā redakcija
-
	Viesturs Blūmentāls (TM)

	46.
	Noteikumu projekts
36.1. ja operators plāno izmaiņas iekārtā, tās darbībā vai iekārtas darbības līmenī sakarā ar jaudas samazināšanu vai iekārtas paplašināšanu, tai skaitā iegūstot savā īpašumā visas citam operatoram piederošās stacionārās tehnoloģiskās iekārtas vai īrējot visas citam operatoram piederošās stacionārās iekārtas;
	Priekšlikums
Vēršam uzmanību, ka korespondējošajā direktīvas vienībā norādīts uz jaudas būtisku samazināšanu, tādēļ aicinām izvērtēt un attiecīgi papildināt noteikumu projektu, noteikumu projekta anotācijā skaidrot, kādos gadījumos jaudas samazināšanu būtu būtiska.
Piedāvātā redakcija
-
	Viesturs Blūmentāls (TM)

	47.
	Noteikumu projekts
42.2. operatora saskaņā ar normatīvajiem aktiem par vides aizsardzības valsts statistikas pārskatu veidlapām iesniegto pārskatu;
	Priekšlikums
Lūdzam aktualizēt atsauci uz attiecīgo normatīvo aktu jomu.
Piedāvātā redakcija
"42.2. operatora saskaņā ar normatīvajiem aktiem par vides aizsardzības oficiālās statistikas un piesārņojošās darbības pārskata veidlapām;"
	Viesturs Blūmentāls (TM)

	48.
	Noteikumu projekts
49. Ja operators saskaņā ar likuma 32.24 pantu ir iekļauts iekārtu sarakstā, kuru ministrija atbilstoši spēkā esošajam regulējumam izstrādājusi kādam no likuma 32.18 panta ceturtajā daļā minētā 10 gadu perioda piecu gadu ciklam, iesniedzot šo noteikumu 36. punktā minēto iesniegumu par monitoringa plāna grozījumiem, kā monitoringa plāna pielikumu, ja attiecināms, iesniedz monitoringa metodikas plānu vai tā grozījumus, kā noteikts Eiropas Komisijas 2018. gada 19. decembra Deleģētās regulas (ES) 2019/331, ar kuru nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu (turpmāk – regula Nr. 2019/331) 8. un 9. pantā.
	Priekšlikums
Aicinām svītrot atsauci "atbilstoši spēkā esošajam regulējumam" vai precizēt atbilstoši juridiskās tehnikas prasībām, norādot normatīvos aktus vai konkrētu to jomu.
Piedāvātā redakcija
-
	Viesturs Blūmentāls (TM)

	49.
	Noteikumu projekts
49. Ja operators saskaņā ar likuma 32.24 pantu ir iekļauts iekārtu sarakstā, kuru ministrija atbilstoši spēkā esošajam regulējumam izstrādājusi kādam no likuma 32.18 panta ceturtajā daļā minētā 10 gadu perioda piecu gadu ciklam, iesniedzot šo noteikumu 36. punktā minēto iesniegumu par monitoringa plāna grozījumiem, kā monitoringa plāna pielikumu, ja attiecināms, iesniedz monitoringa metodikas plānu vai tā grozījumus, kā noteikts Eiropas Komisijas 2018. gada 19. decembra Deleģētās regulas (ES) 2019/331, ar kuru nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu (turpmāk – regula Nr. 2019/331) 8. un 9. pantā.
	Priekšlikums
Aicinām konsekventi atsaukties uz iesnieguma priekšmetu (šobrīd norādīts, piem., uz iesniegumu par monitoringa plāna grozījumiem, bet cituviet - uz iesniegumu par atļaujā nepieciešamajiem grozījumiem).
Piedāvātā redakcija
-
	Viesturs Blūmentāls (TM)

	50.
	Noteikumu projekts
52.1. tas konstatē, ka iekārta ir beigusi savu darbību, tai skaitā ja operators savas iekārtas neizmanto ražošanā vai to izmantošana nav iespējama, operators visas savā īpašumā esošās stacionārās tehnoloģiskās iekārtas ir demontējis, pārdevis vai izīrējis (nodevis iekārtas ekspluatācijā citam komersantam, tāpēc iekārtu izīrētājs vairs neveic likuma 2. pielikuma I. sadaļā minēto darbību, kuru savukārt veic iekārtu īrētājs);
	Priekšlikums
Aicinām precizēt terminoloģiju, vārdu "īrētājs" aizstājot ar vārdu "īrnieks". Vienlaikus lūdzam pārskatīt noteikumu projektu un izvērtēt, vai īres vietā noteikumu projektā nebūtu jānorāda uz nomu, ņemot vērā, ka tieši noma atbilstoši Civillikumam ir saistīta ar iespēju no lietojumā saņemtās lietas gūt peļņu pašam nomniekam, kas konkrētajā gadījumā ir komersants.
Piedāvātā redakcija
-
	Viesturs Blūmentāls (TM)

	51.
	Noteikumu projekts
55. Operators emisijas monitoringa rezultātus norāda emisiju ziņojumā. Emisiju ziņojumu sagatavo, izmantojot ETS informācijas sistēmu, un ņemot vērā regulas Nr. 2018/2066 X un X.a pielikumā noteikto gada ziņojumu minimālo saturu.
	Priekšlikums
Lūdzam projektā iekļaut skaidrojumu saīsinājumam "ETS informācijas sistēma".
Piedāvātā redakcija
-
	Ilona Lulberga (TM)

	52.
	Noteikumu projekts
56. Operators saskaņā ar likuma 32.28 pantu kopā ar emisiju ziņojumu sagatavo arī informāciju par to finanšu līdzekļu izlietojumu, kurus operators attiecīgajā kalendāra gadā ir guvis, pārdodot emisijas kvotas, kas viņam bija piešķirtas bez maksas saskaņā ar normatīvajiem aktiem par emisijas kvotu piešķiršanas kārtību stacionāro tehnoloģisko iekārtu operatoriem. Informācijā norāda iegūto finanšu līdzekļu apjomu un norāda, kādiem normatīvajos aktos par piesārņojumu minētajiem pasākumiem šie finanšu līdzekļi ir tikuši izlietoti.
	Priekšlikums
Aicinām izvērtēt, vai ar likumu un normatīvajiem aktiem par piesārņojumu nav saprotams viens un tas pats, un nepieciešamības gadījumā precizēt, nodrošinot vienveidīgu izteiksmi.
Piedāvātā redakcija
-
	Viesturs Blūmentāls (TM)

	53.
	Noteikumu projekts
57. Ja operators emisiju ziņojumā izmanto oglekļa dioksīda emisiju aprēķināšanas metodoloģiju, ko Latvijas Vides, ģeoloģijas un meteoroloģijas centrs publicē savā tīmekļvietnē katru gadu līdz 10. janvārim, tad operators konkrētā gada emisiju ziņojumu sagatavo pēc minētās metodoloģijas publicēšanas Latvijas Vides, ģeoloģijas un meteoroloģijas centra tīmekļvietnē.
	Priekšlikums
Aicinām izvērtēt un svītrot vai precizēt noteikumu projekta 57. punktu. Norādām, ka attiecīgais ziņojums iesniedzams līdz 15. martam, kas nav šķērslis oglekļa dioksīda emisiju aprēķināšanas metodoloģijas izmantošanai, ja minētā metodoloģija tiek publicēta līdz 10. janvārim, turklāt norāde, ka ziņojumu sagatavo pēc metodoloģijas publicēšanas, ir neskaidra, jo no normas neizriet termiņš, kādā ziņojums sagatavojams un iesniedzams pēc metodoloģijas publicēšanas konkrētajā tīmekļvietnē, jo īpaši, ja metodoloģija netiek publicēta līdz 10. janvārim.
Piedāvātā redakcija
-
	Viesturs Blūmentāls (TM)

	54.
	Noteikumu projekts
58. Operators darbības un emisijas monitoringa rezultātus norāda darbības līmeņa ziņojumā. Darbības līmeņa ziņojumu sagatavo, ietverot informāciju, kas iekļauta darbības līmeņa ziņojuma iesniegšanai izstrādātajās Eiropas Komisijas publicētajās elektroniskajās veidnēs un ņemot vērā Eiropas Komisijas 2019. gada 31. oktobra Īstenošanas regulas (ES) 2019/1842, ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām (turpmāk – regula Nr. 2019/1842), 3. panta otrajā daļā noteikto darbības līmeņa minimālo saturu.
	Priekšlikums
Aicinām tehniski precizēt, norādot konkrētu attiecīgās regulas 3. panta punktu, kura otrā daļa satur minimālo saturu.
Piedāvātā redakcija
-
	Viesturs Blūmentāls (TM)

	55.
	Noteikumu projekts
59.3. Operators emisiju ziņojumā neveic emisiju aprēķinā izmantoto datu un starprezultātu noapaļošanu, bet noapaļo tikai gala rezultātu – gada kopējo emisiju apjomu (tonnās).
	Priekšlikums
Lūdzam salāgot 59.3. apakšpunktu ar 59. punkta ievaddaļu, nepieciešamības gadījumā izdalot 59.3. apakšpunktā ietverto saturu atsevišķā noteikumu projekta punktā.
Piedāvātā redakcija
-
	Viesturs Blūmentāls (TM)

	56.
	Noteikumu projekts
3.2. Emisiju ziņojuma un darbības līmeņa ziņojuma ziņojuma verificēšana
	Priekšlikums
Aicinām tehniski precizēt ("ziņojuma ziņojuma").
Piedāvātā redakcija
-
	Viesturs Blūmentāls (TM)

	57.
	Noteikumu projekts
61.3. pārzina prasības, kas noteiktas Eiropas Parlamenta un Padomes 2003. gada 13. oktobra Direktīvā 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK;
	Priekšlikums
Neatkarīgi no tā, ka konkrētās normas prasības īsteno attiecīgās direktīvas V pielikumā minēto, aicinām noteikumu projekta 61. punktā iespēju robežās nepārrakstīt regulā ietverto tiesisko regulējumu,  tā vietā atsaucoties uz attiecīgās regulas normām, kas paredz konkrētās verificētāja prasības, un tādējādi izvairoties no regulā ietverto prasību interpretēšanas. Līdzīgi lūdzam izvērtēt un svītrot vai precizēt noteikumu projekta 68. punktu (izvairoties no regulā minēto apstākļu skaidrošanas)  u.c. vienības.
Piedāvātā redakcija
-
	Viesturs Blūmentāls (TM)

	58.
	Noteikumu projekts
61.6. nodrošina galvenā verificētāja rotāciju saskaņā ar regulas Nr. 2018/2067 43. panta astoto sadaļu.
	Priekšlikums
Aicinām tehniski precizēt, vārdus "astoto sadaļu" aizstājot ar vārdu un skaitli "8. punktu".
Piedāvātā redakcija
-
	Viesturs Blūmentāls (TM)

	59.
	Noteikumu projekts
68. Ārkārtējos un nepārvaramos apstākļos, kad nav iespējams fizisks iekārtas apmeklējums ka noteikts šo noteikumu 65. punktā, verificētājs var pieņemt lēmumu veikt virtuālu iekārtas apmeklējumu un pieprasīt dienestam attiecīgu atļauju. Pieteikumu iesniedz un apstiprina saskaņā ar regulas Nr.  2018/2067 34.a pantā noteiktajām prasībām un kārtību.
	Priekšlikums
Aicinām izvērtēt un tehniski precizēt, jo iekārtas apmeklējumu paredz šo noteikumu 66., nevis 65. punkts.
Piedāvātā redakcija
-
	Viesturs Blūmentāls (TM)

	60.
	Noteikumu projekts
69. Operators iesniedz dienestā pieteikumu par šo noteikumu 68. punktā minētā verificētāja lēmuma apstiprināšanu. Dienests 10 darbdienu laikā pēc operatora pieteikuma saņemšanas, izvērtējot regulas Nr. 2018/2067 31. panta 1. punktā minētos nosacījumus un ņemot vērā šīs regulas 32. pantā minētos nosacījumus, apstiprina verificētāja lēmumu.
	Priekšlikums
Aicinām izvērtēt un tehniski precizēt atsauci uz šo noteikumu 68. punktu (pirmšķietami domāts 67. punkts).
Piedāvātā redakcija
-
	Viesturs Blūmentāls (TM)

	61.
	Noteikumu projekts
74.4. visu konstatēto nepatieso apgalvojumu summa nepārsniedz regulas Nr. 2018/2067 23. panta ceturtajā daļā noteikto būtiskuma līmeni – 5 %.
	Priekšlikums
Aicinām tehniski precizēt, vārdus " ceturtajā daļā" aizstājot ar vārdu un skaitli "4. punktā".
Piedāvātā redakcija
-
	Viesturs Blūmentāls (TM)

	62.
	Noteikumu projekts
83.2. izvērtējot šo noteikumu 80. 81. punktā minēto dienesta ziņojumu, konstatēts būtisks pārkāpums verificētāja darbībās;
	Priekšlikums
Aicinām tehniski precizēt ("80. 81. punktā").
Piedāvātā redakcija
-
	Viesturs Blūmentāls (TM)

	63.
	Noteikumu projekts
87.1. stājies spēkā dienesta lēmums par atļaujas atcelšanu;
	Priekšlikums
Atbilstoši juridiskās tehnikas prasībām lūdzam konkrēti norādīt, par kādu atļauju iet runa.
Piedāvātā redakcija
-
	Viesturs Blūmentāls (TM)

	64.
	Noteikumu projekts
88. Ja operators izbeidz darbību, šo noteikumu 87. punktā minēto ziņojumu iesniegšanu nodrošina operatora administrators vai likvidators.
	Priekšlikums
Aicinām precizēt, norādot, par kādu administratoru (maksātnespējas) normā ir runa.
Piedāvātā redakcija
-
	Viesturs Blūmentāls (TM)

	65.
	Noteikumu projekts
96. Dienests var veikt konservatīvas aplēses par jebkuru darbības līmeņa ziņojuma parametru regulas Nr. 2019/1842 3. panta ceturtajā daļā noteiktajās situācijās.
	Priekšlikums
Lūdzam vārdus "ceturtajā daļā" aizstāt ar vārdu un skaitli "4. punkta otrajā daļā".
Piedāvātā redakcija
-
	Viesturs Blūmentāls (TM)

	66.
	Noteikumu projekts
101. Dienests katru gadu līdz 30. aprīlim dienests savā tīmekļvietnē publicē emisiju ziņojuma apstiprinājumu vai lēmumu par neapstiprināšanu.
	Priekšlikums
Aicinām izvērtēt, vai publicējams nav lēmums par emisiju ziņojuma apstiprināšanu, un attiecīgi precizēt.
Piedāvātā redakcija
-
	Viesturs Blūmentāls (TM)

	67.
	Noteikumu projekts
102. Dienests piecu darbdienu laikā pēc attiecīgā lēmuma pieņemšanas nosūta Latvijas Vides, ģeoloģijas un meteoroloģijas centram un ministrijai šo noteikumu 50. un 52. punktā minēto lēmumu par atļaujas atcelšanu.
	Priekšlikums
Aicinām svītrot atsauci uz šo noteikumu 50. punktu, jo attiecīgais lēmums šajā punktā nav minēts.
Piedāvātā redakcija
-
	Viesturs Blūmentāls (TM)

	68.
	Noteikumu projekts
104. Informāciju publicē šādās vietnēs:
	Priekšlikums
Tiesiskās noteiktības nolūkā lūdzam norādīt, par kādu informāciju konkrētajā gadījumā ir runa.
Piedāvātā redakcija
-
	Viesturs Blūmentāls (TM)

	69.
	Noteikumu projekts
114. Atzīt par spēku zaudējušiem Ministru kabineta 2012. gada 13. novembrā noteikumus Nr.769 Rīgā "Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā" (Latvijas Vēstnesis, 2012, 190. nr.; 2014, 131. nr.; 2017, 71. nr.; 2018, 49. nr.; 2021, 66. nr.).
	Priekšlikums
Aicinām tehniski precizēt un svītrot vārdu "Rīgā".
Piedāvātā redakcija
-
	Viesturs Blūmentāls (TM)

	70.
	Noteikumu projekts
114. Atzīt par spēku zaudējušiem Ministru kabineta 2012. gada 13. novembrā noteikumus Nr.769 Rīgā "Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā" (Latvijas Vēstnesis, 2012, 190. nr.; 2014, 131. nr.; 2017, 71. nr.; 2018, 49. nr.; 2021, 66. nr.).
	Priekšlikums
Lūdzam precizēt projekta nodaļas "Noslēguma jautājumi" secību atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi"  116.1 punktā noteiktajam, proti, norādi, kuri Ministru kabineta noteikumi tiek atzīti par spēku zaudējušiem, raksta kā noslēdzošo punktu šajā nodaļā.
Piedāvātā redakcija
-
	Ilona Lulberga (TM)

	71.
	Noteikumu projekts
115. Iekārtas, kura savu darbību uzsākusi pirms 2025. gada 31. decembra un kurai atbilstoši likuma 2. pielikuma I. sadaļā noteiktajam nepieciešama atļauja sākot ar 2026. gada 1. janvāri, operators attiecināmos dokumentus sākotnējai izvērtēšanai saskaņā ar šo noteikumu 4.1. apakšpunktu  dienestā var iesniegt līdz 2026. gada 1. jūnijam.
	Priekšlikums
Lūdzam precizēt projekta 115. punktā iekļauto pārejas perioda termiņu, jo prognozējams, ka projekts pēc saskaņošanas procesa un pieņemšanas Ministru kabineta sēdē varētu stāties spēkā 2026.gada jūnijā, līdz ar to noteikt datumu prognozējami pirms normatīvā akta spēkā stāšanās, kas būtu saistošs kādam, nav korekti. Vienlaikus vēršam uzmanību, ka projekta anotācijā pārejas perioda termiņš ir norādīts 2026. gada 30. jūnijs, bet projektā - 2026. gada 1. jūnijs.
Piedāvātā redakcija
-
	Ilona Lulberga (TM)

	72.
	Noteikumu projekts
 Iesniegumā siltumnīcefekta gāzu emisijas atļaujas saņemšanai norādāmā informācija
	Priekšlikums
Vēršam uzmanību, ka attiecīgās direktīvas 5. panta otrajā daļā norādīts, ka "Pieteikumā ir jāiekļauj arī netehnisks pirmajā daļā minēto ziņu apkopojums", tādēļ lūdzam attiecīgi papildināt noteikumu projekta 1. pielikumu.
Piedāvātā redakcija
-
	Viesturs Blūmentāls (TM)

	73.
	Noteikumu projekts
 Siltumnīcefekta gāzu emisijas atļaujā iekļaujamā informācija
	Priekšlikums
Aicinām pārskatīt un tehniski precizēt noteikumu projekta 2. pielikumu (sk., piem., "Iekārtas darbības apraksts un to radīto emisiju īss apraksts. un to radīto emisiju īss apraksts.", "Informācija, kura tika klasificējama kā ierobežotas pieejamības informācija"). Tai skaitā vēršam uzmanību, ka šobrīd no minētā pielikuma neizriet, kas ir iekļauts atļaujas 2. pielikumā - paraugu ņemšanas plāns vai sabiedrības, pašvaldību, citu iestāžu priekšlikumi par atļaujas izsniegšanu un tās nosacījumiem, protokoli par tikšanos ar operatoru un iestāžu pārstāvjiem, atzinums par iekārtas atbilstību iesniegumā sniegtajai informācijai.
 
Piedāvātā redakcija
-
	Viesturs Blūmentāls (TM)

	74.
	Anotācija (ex-ante)
4.1. Saistītie tiesību aktu projekti
	Priekšlikums
Lūdzam svītrot noteikumu projekta anotācijas 4. sadaļā iekļauto informāciju, jo atbilstoši Valsts kancelejas izstrādātajām vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā  norādītajam, ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis šajā apakšsadaļā [4.1.], bet anotācijas 1. sadaļā.
Piedāvātā redakcija
-
	Ilona Lulberga (TM)

	75.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Aicinām precizēt vai svītrot norādi "Rīcības brīvība netiek izmantota, paredzot stingrākas vai mazāk stingras prasības", jo minētā norāde ir deklaratīva un neskaidra. Tā vietā lūdzam skaidrot (ja attiecināms), kāda konkrēta rīcības brīvība ir paredzēta, kas ietverta konkrētā Eiropas Savienības tiesību aktā, vai tā tiek izmantota un kādēļ tā tiek vai netiek izmantota noteikumu projektā.
Piedāvātā redakcija
-
	Viesturs Blūmentāls (TM)

	76.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Vēršam uzmanību, ka attiecīgās direktīvas:
1) 5. pants nav pārņemts noteikumu projekta 2. pielikuma, bet gan 1. pielikumā;
2) 6.panta 1.punkta 1.rindkopa pirmšķietami pārņemta arī noteikumu projekta 28. punktā;
 
Piedāvātā redakcija
-
	Viesturs Blūmentāls (TM)



